# Binder János

### A Wikipédiából, a szabad lexikonból.

Binder János (Benne, 1767. február 12. - Nagyszeben, 1805. november 12.) gimnáziumi igazgatótanár

## [szerkesztés] Élete

Atyja evangélikus lelkész volt; két évig a székelyudvarhelyi református és 1784. szeptember 11-től 1789-ig a nagyszebeni evangélikus gymnasiumban tanult; azután a göttingeni egyetemet látogatta. 1793-ban visszatért hazájába s februárban a nagyszebeni gymnasiumnál nyert tanári alkalmazást; 1799. szeptemberében conrectorrá mozdíttatott elő, 1804. decemberében rectorrá lőn. A göttingeni tudós társaság 1801. november 14. levelező tagjává választotta.

## [szerkesztés] Munkái

1. De politia veteris urbis Romae, Göttingae, 1791.

2. Methodus inveniendi sinus arcuum n plicium, n numerum seu inegrum, seu fractum significante. Cibinii, 1797.

3. Ueber Troas. Aus d. Französ. des Grafen Choiseul-Goufier. (Lenz. Ebene von Troja, Neustrelitz, 1798. cz. munkában.)

4. Imperium Austriacum. (Oda 1804. okt. 4. a császárság üdvözlésére.)

Tanítványai számára Kiesewetter német logikáját latinra fordította s ezen kéziratát halála után is használták a nagy-szebeni gymnasiumban; többi kéziratait felsorolja Trausch.

Több földrajzi s ethnographiai értekezése jelent meg az erdélyi Quartalschriftben (IV. Ueber die Sprache der Sachsen in Siebenbürgen. VII. 1801. Beiträge zur mathem. Geographie von Siebenbürgen) és Provinzial-Blätterben, (Reise auf den Surul 1805. I. és II.) úgyszintén az Oesterr. Merkurban; kritikai czikkei jelentek meg a M. Hirmondó, M. Merkurban és a Götting. gelehrten Anzeigenben is. Levele Göttingából 1791. jun. 4. (Transsilvania 1862. 10. sz.)

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/i/n/Binder_J%C3%A1nos_9c50.html"

Kategória: Magyar pedagógusok

##### Views

- Szócikk
- Vitalap
- Aktuális változat

##### Keresés